આ બાજુ સંત બનેલા સદ્.નિષ્કુળાનંદસ્વામીને તેમના ધર્મપત્ની કંકુબાઇ, બંને પુત્રો, સાસુ-સસરા તથા ગામના રાજાએ ખૂબ મનાવ્યા, પરંતુ ‘મને સ્વપ્ને ન ગમે રે સંસાર’ ‘મૈં હું આદિ અનાદિ આ તો સર્વે ઉપાધિ’ જેવા મર્મભેદક સ્વરચિત કીર્તનો બોલી મનાવા આવનારનાબંધનો પણ ઢીલા કરવા લાગ્યા. છેવટે તેમના વૈરાગ્યની જીત થઇ. અને સહજાનંદની ભગવી ચૂંદડી ધારી આજીવન તેની સેવામાં જીવન ખર્ચી નાંખ્યું. એટલું જ નહિ તેમની વાણીથી અનેકને સંસાર છોડી સંત બનવાની ખૂમારી ચડી ગઇ. અરે ! આગળ જતા તેમનો જ પુત્ર માધવ સ્વામીની વાતો સાંભળી સાધુ થયો ત્યારે શ્રીહરિએ ‘સિંહના તો સિંહ જ હોય’ એમ કહી દિક્ષા આપી ગોવિંદાનંદસ્વામી નામ પાડ્યું હતું.